b'\n_START_ARTICLE_\nFabian Wrede -luokan koululaiva\n_START_SECTION_\nRakenne\n_START_PARAGRAPH_\nFabian Wrede -luokan alukset ovat ter\xc3\xa4srunkoisia kansirakenteiden ollessa alumiinia. Aluksissa on yksi 500 kW CAT C 18 -moottori, yksi potkuri sek\xc3\xa4 keulapotkuri. Apukoneena on 38 kVA:n dieselagregaatti. Miehist\xc3\xb6n\xc3\xa4 voi olla kahdeksan varusmiest\xc3\xa4 sek\xc3\xa4 2+2 kouluttajaa ja miehist\xc3\xb6nj\xc3\xa4sent\xc3\xa4. Erityisesti koululaivoiksi suunniteltuina alusten komentosillan varustelu on tehty suurempien sota-alusten mukaisesti, konehuone on tarpeeksi tilava oppilaille ja ruokailutila voidaan muuttaa opetushuoneeksi.\n_START_SECTION_\nAlukset\n_START_PARAGRAPH_\nFabian Wrede -luokan alukset on nimetty vanhojen Von Fersen -luokan yhteysalusten mukaan Ruotsin vallan ajan suomalaisaatelisten nimill\xc3\xa4. Fabian Wrede, kylkinumeroltaan 690, on nimetty Fabian Casimir Wreden mukaan ja luovutettiin merivoimille 15.8.2006. Wilhelm Carpelan (691), Wilhelm Carpelanin kaima luovutettiin 14.6.2007. Viimeisimp\xc3\xa4n\xc3\xa4 Axel von Fersen vanhemman mukaan nimetty Axel von Fersen (692) luovutettiin 30.6.2008.'